polyglot-tagger/wikipedia-language-snippets-filtered huggingface dataset:
1937 లెక్కల ప్రకారం ఈ చిత్ర నిర్మాణానికి దాదాపు కోటిన్నర ఖర్చు అయింది. ఈ చిత్రంకోసం 570మంది చిత్రకారులు రెండున్నర లక్షల చిత్రాలను గీశారు.
ఈ చిత్రంలోని మరుగుజ్జు పాత్రలకోసం ఏడుగురి నటులు మరుగుజ్జు వేషాలు వేసుకొని నటిస్తుంటే, వారి కదలికలతో చిత్రకారులు కార్టూన్ లు వేశారు.
అందమైన రాజకుమారి కి క్రూరమైన సవతి తల్లి ఉంటుంది. రాజకుమారి అంటే ఏమాత్రం ఇష్టంలేని ఆ సవతి తల్లి, రాజకుమారిని చంపేందుకు విషంతో కూడిన ఆపిల్ పండును ఇస్తుంది. ఆ పండును తిన్న రాజకుమారి స్పృహ కోల్పోతుంది. అప్పుడు ఆ సవతి తల్లి బంగారు పూత పూసిన అద్దాల శవ పేటికలో రాజకుమారిని పెట్టి అడవిలో వదిలేస్తుంది. అడవిలో ఉన్న ఏడుగురు మరుగుజ్జులు వచ్చి ఆ రాజకుమారిని రక్షించే ప్రయత్నం చేస్తారు. ఒక అందాల రాజకుమారుడు వచ్చి ముద్దు పెట్టుకోగానే రాజకుమారికి స్పృహ వస్తుంది. రాజకుమారుడు, రాజకుమారిలు ఒకటవుతారు.
దర్శకత్వం: డేవిడ్ హ్యాండ్ , విలియం కాట్రెల్, విల్ఫ్రెడ్ జాక్సన్, లారీ మోరెయ్, పెర్స్ పియర్స్, బెన్ షార్ప్స్టీన్
రచన: టెడ్ సియర్స్, రిచర్డ్ క్రీడేన్, ఒట్టో ఇంగ్లండర్, డిక్ రిక్షార్డ్, ఎర్ల్ హర్డ్, మెర్రిల్ దే మారిస్, డోరతీ ఆన్ బ్లాంక్, వెబ్ స్మిత్
స్నో వైట్ అండ్ ది సెవెన్ డ్వార్ఫ్స్ 1937, డిసెంబరు 21న విడుదలైన అమెరికా కార్టూన్ సినిమా. గ్రిం బ్రదర్స్ రాసిన స్నో వైట్ అనే జానపద కథ ఆధారంగా వాల్ట్ డిస్నీ సంస్థ నిర్మించిన ఈ చిత్రం ప్రపంచ సినీచరిత్రలో పూర్తి నిడివితో వచ్చిన తొలి కార్టూన్ చిత్రంగా నిలిచింది.
అధికారాన్ని ప్రతిష్ఠించుకోవడంలో రెండవ విధానం: భారతీయ పరిపాలకులు కంపెనీ ఆధిపత్యాన్ని అంగీకరిస్తూ, కంపెనీ పాలనలో పరిమిత అంతర్గత స్వతంత్ర ప్రతిపత్తి పొందేలా ఒప్పందాలు చేసుకోవడం. కంపెనీ ఆర్థిక పరిమితుల నడుమ పనిచేస్తూండడంతో, దాని పరిపాలనకు రాజకీయంగా పునాదులు ఏర్పరుచుకోవాలి. కంపెనీ పాలన మొదలైన తొలి 75 సంవత్సరాల్లో, అలాంటి అత్యంత ముఖ్యమైన సహకారం భారతీయ రాజుల నుంచి సైన్య సహకార విధానం ద్వారా లభించింది. 19వ శతాబ్ది తొలినాళ్ళలో, భారతదేశంలో మూడింట రెండువంతుల భూభాగం ఈ పాలకుల వద్దనే ఉండేది. తన భూభాగాన్ని రక్షించుకోగల భారతీయ పాలకుడు కుంఫిణీ వారితో అలాంటి ఒప్పందంలోకి రాదలచినప్పుడు కుంఫిణీ స్వాగతించేది, ఎందుకంటే అలాంటి ఒప్పందం పరోక్ష పాలన పద్ధతిలో చాలా లాభసాటిగా ఉండేది. పరోక్ష పాలనలో నేరుగా పరిపాలించడం వల్ల జరిగే ఆర్థిక వ్యయాలూ ఉండవు, విదేశీ పాలితుల మద్దతు సంపాదించాల్సిన రాజకీయ సమస్యలూ ఎదురుకావు. అవన్నీ భారతీయ పాలకుడు చూసుకుంటూండగా తమకు మాత్రం ఆర్థికంగా, రాజకీయంగా లాభం మాత్రమే మిగులుతుంది.
రాబర్ట్ క్లైవ్ నాయకత్వంలో కుంఫిణీ 1757లో ప్లాసీ యుద్ధంలోనూ, 1764లో బక్సర్ యుద్ధం లోనూ విజయం సాధించడంతో కుంఫిణీ అధికారాన్ని బలపరిచింది. ఈ స్థితిలో మొఘల్ చక్రవర్తి రెండవ షా ఆలం కుంఫిణీ వారిని బెంగాల్ , బీహార్ , ఒరిస్సా ప్రాంతాల్లో పన్నులు వసూలు చేసే దివానుగా నియమించాల్సి వచ్చింది. దాంతో కుంఫిణీ దిగువ గంగా మైదానం ప్రాంతంలో 1773 నాటికల్లా వాస్తవాధికారాన్ని చెలాయిస్తున్న పరిపాలకుడిగా మారింది. అలాగే బొంబాయి, మద్రాసుల్లో దాని ఆధిపత్యాన్ని విస్తరిస్తూ అడుగులు ముందుకువేస్తూ పోయింది. ఆంగ్లో-మైసూరు యుద్ధాలు , ఆంగ్లో-మరాఠా యుద్ధాలు పంజాబ్ దిగువన సట్లెజ్ నదికి దక్షిణంగా విస్తారమైన భారత దేశ ప్రాంతాల్లో ఆధిపత్యాన్ని అందించింది. మరాఠాల ఓటమి తర్వాత ఇక మరి ఏ ఇతర స్థానిక శక్తీ కుంఫిణీ ఆధిపత్యానికి ఎదురు నిలిచేదిగా కనిపించలేదు.
ఎగువ దోఅబ్ కు చెందిన రోహిలాఖండ్ ప్రాంతం స్వాధీనం; మొఘల్ చక్రవర్తి నుంచి ఏ ప్రతిఘటన ఎదురుకాలేదు; భవాల్‌పూర్ నవాబు బ్రిటీష్ ఇండియాతో సరిహద్దులు అంగీకరించాడు.
భారతదేశంలో కంపెనీ పాలన (కొన్నిసార్లు, కంపెనీ రాజ్ లేక కుంఫిణీ పాలన, "రాజ్", అంటే హిందీలో పాలన) అన్నది భారత ఉపఖండంలోని భాగాలపై బ్రిటీష్ ఈస్టిండియా కంపెనీ పరిపాలన లేక ఆధిపత్యం గురించినది. ప్లాసీ యుద్ధంలో బెంగాల్ నవాబు సిరాజుద్దౌలా కంపెనీకి తన అధీనంలోని ప్రాంతాన్ని లొంగుబాటు చేసిన తర్వాత 1757లో ప్రారంభమైందని కొందరు చరిత్రకారులు, 1765లో బెంగాల్, బీహార్ ప్రాంతాల్లో దివానీ అని పేర్కొనే పన్ను వసూలు చేసుకునే అవకాశం కంపెనీకి దక్కాక ప్రారంభమైందని మరికొందరు, 1773లో కంపెనీ కలకత్తాలో రాజధానిని ఏర్పరిచి వారన్ హేస్టింగ్స్ గవర్నర్ జనరల్ గా పరిపాలన ప్రారంభించాకా మొదలైందిన ఇంకొందరు, 1818లో మరాఠాలు ఓడిపోయి పీష్వాకు పింఛను ప్రారంభించి, అతని భూభాగాలను బ్రిటీష్ అధీనంలోకి తీసుకున్నాకా పూర్తి బ్రిటీష్ ఆధిపత్యం ప్రారంభమయ్యాకా మొదలైందని మరికొందరు లెక్కిస్తారు.
కుంఫిణీ అధికార విస్తరణ ప్రధానంగా రెండు మార్గాల్లో జరిగింది. మొదటిది - భారతీయ రాజ్యాలను, వారి ఆధీనంలోని ప్రాంతాలను నేరుగా తన పరిపాలనలోకి స్వాధీనపరచుకోవడం, ఈ ప్రాంతాలన్నీ కలిపి బ్రిటీష్ ఇండియా అయింది. ఇలా స్వాధీనపరుచుకున్న ప్రాంతాల్లో వాయువ్య ప్రావిన్సులు , ఢిల్లీ , అస్సాం , సింధ్ ఉన్నాయి. పంజాబ్ ప్రాంతం, వాయువ్య సరిహద్దు ప్రావిన్సు, కాశ్మీరు 1849-56ల్లో జరిగిన ఆంగ్లో-సిక్ఖు యుద్ధాల్లో కంపెనీ విజయాల ఫలితంగా బ్రిటీష్ ఇండియాలో కలిసిపోయాయి, ఐతే కాశ్మీరు అమృత్‌సర్‌ ఒప్పందాన్ని అనుసరించి వెనువెంటనే జమ్మూకు చెందిన డోగ్రా రాజవంశానికి అమ్మడంతో రాచరిక రాష్ట్రం గా మారింది. 1854లో బీరార్, 1856లో ఔధ్ బ్రిటీష్ ఇండియాలో విలీనం అయ్యాయి.
దీనికి బదులుగా కుంఫిణీ తమ సామంతరాజుల వంటి వీరి రక్షణ బాధ్యతలు స్వీకరించి, వారి పారంపర్య గౌరవాన్ని, ప్రతిష్ఠా చిహ్నాలను ఉండనిచ్చి మర్యాద చెల్లిస్తూండేది. సహకార మైత్రి ఒప్పందాలు హిందూ మహారాజుల, ముస్లిం నవాబుల రాజరిక రాష్ట్రాలను ఏర్పరిచాయి. అటువంటి రాజరిక రాష్ట్రాల్లో కొచ్చిన్ , జైపూర్ , తిరువాన్కూర్ , హైదరాబాద్ , మైసూరు , సట్లెజ్ సమీప పర్వత రాజ్యాలు , మధ్యభారత ఏజెన్సీ , కచ్, గుజరాత్ గైక్వాడ్ సంస్థానాలు , రాజ్‌పుతానా , బహవాల్‌పూర్ ముఖ్యమైనవి.
18వ శతాబ్ది తొలి అర్థభాగంలో, మొఘల్ సామ్రాజ్యం క్షీణిస్తూండగా, ఆధునిక భారతదేశం చుట్టూ ఆవరించిన ప్రాంతాలు ప్రధానంగా చీలిపోయి ఉండేవి.
గవర్నర్ జనరల్ (వారి పదవీకాలంలో మరీ ముఖ్యమైన ఘటనలు జరిగితే తప్ప తాత్కాలిక గవర్నర్ జనరళ్లను ఈ పట్టికలో చేర్చలేదు.)
మన పాలపుంత డిస్క్ లో పరిభ్రమించే సాధారణ నక్షత్రాలతో పోలిస్తే స్వాతి నక్షత్రం విలక్షణంగా కదులుతున్నది. ఈ నక్షత్రం మన పాలపుంత డిస్క్ గుండా దాదాపు 90 కోణంతో జారుతున్నట్లుగా ప్రయాణిస్తున్నది. దీని గమన మార్గం మిల్కీవే డిస్క్ ను ఖండించే సమయంలో, ఇది మన సూర్యునికి అతి సమీపంలోని రావడం జరుగుతుంది. అయితే ఇప్పటికే స్వాతి సూర్యునికి అతి సమీప స్థితికి దాదాపుగా చేరుకొందని చెప్పవచ్చు. ప్రస్తుతం వున్న 36.7 కాంతి సంవత్సరాల దూరానికి, మరికొద్ది దూరం దగ్గరగా వచ్చినపుడు స్వాతి నక్షత్రం సూర్యునికి అతి సమీప స్థితికి చేరుకొంటుంది. అయితే ఇది జరగడానికి మరో నాలుగు వేల సంవత్సరాల కాలం పడుతుంది. పాలపుంత కేంద్రం చుట్టూ తిరిగే సాధారణ నక్షత్రాల వలె కాక స్వాతికి గమన మార్గం ప్రత్యేకంగా వుండటం వల్ల, సూర్యునికి అతి సమీప స్థానం లోకి చేరుకొన్న తరువాత స్వాతి నక్షత్రం త్వరగానే మన దృష్టిపథం నుండి మరలిపోతుంది. ఆ తరువాత భూమిపై నుండి ఆకాశంలోకి చూస్తే కొన్ని లక్షల సంవత్సరాల వరకు ఇది మనకు కనిపించే అవకాశం వుండదు.
స్వాతి నక్షత్రం సూర్యుని నుండి 36.7 కంటి సంవత్సరాల దూరంలో వుంది. హిప్పార్కస్ శాటిలైట్ టెలీస్కోప్ ఏడాదికి 88.83 మిల్లీ ఆర్క్ సెకండ్ల పారలాక్స్ షిఫ్ట్ ను ఆధారంగా చేసుకొని ఈ నక్షత్రం సూర్యుని నుండి 36.7 కాంతి సంవత్సరాల దూరంలో ఉందని నిర్ధారించింది. ఈ దూరం 0.54 మిల్లీ ఆర్క్ సెకండ్ల పారలాక్స్ దోషంతో లెక్కించబడింది. అంటే సూర్యుని నుండి ఈ నక్షత్రానికి గల దూరం, 36.7 0.23 కాంతి సంవత్సరాలు లేదా 11.26 0.069 పార్ సెకన్ల అవధులు మధ్య ఉంటుంది. మనకు స్వాతి నక్షత్రం సుమారుగా 37 కాంతి సంవత్సరాల దూరంలో వుంది అంటే స్వాతి నక్షత్రం నుండి కాంతి మనకు చేరడానికి 37 సంవత్సరాల కాలం పడుతుందని అర్ధం. అంటే ఇప్పుడు మనకు ఆకాశంలో కనిపిస్తున్న స్వాతి నక్షత్రం, నిజానికి 37 సంవత్సరాల క్రితం స్వాతి ఆకాశంలో ఎలా ఉండేదో ఆ స్థితిలో వున్న నక్షత్రం మాత్రమే మనకు కనిపిస్తున్నది అని అర్ధం.
అంతేకాదు సిరియస్ , కానోపస్ , ఆల్ఫాసెంటారి తారల తరువాత భూమిపై నుంచి చూస్తే ఆకాశంలో కనిపించే నాల్గవ ఉజ్వలమైన నక్షత్రం స్వాతి. అయితే, "ఆల్ఫా సెంటారి " అనేది ఒక జంట నక్షత్ర వ్యవస్థ. దీని జంట తారలు - ఆల్ఫాసెంటారి , ఆల్ఫాసెంటారి ల యొక్క దృశ్య ప్రకాశ పరిమాణాలు విడివిడిగా చూస్తే వరుసగా +0.01, +1.33 గా వున్నాయి. అంటే సెంటారీ జంట తార వ్యవస్థ లోని సహచర తారలు రెండూ విడివిడిగా చూస్తే స్వాతి కన్నా తక్కువ ప్రకాశవంతమైనవే. సాధారణ కంటితో చూసినపుడు మాత్రం ఈ జంట తార వ్యవస్థ 0.27 దృశ్య పరిమాణంతో స్వాతి కన్నా కొద్దిగ ఎక్కువ ప్రకాశవంతంగా కనిపిస్తుంది. దీనినిబట్టి నక్షత్రాలను విడివిడిగా పరిగణిస్తే సిరియస్ , కానోపస్ తారల తరువాత స్వాతి నక్షత్రమే, ఆకాశంలో కనిపించే మూడవ ఉజ్వలమైన నక్షత్రం అవుతుంది.
అయితే ద్రవ్యరాశికి సంబంధించినంత వరకు స్వాతి నక్షత్రానికి ఒక ప్రత్యేకత వుంది. ఒక జెయింట్ స్టార్ గా ఉండాల్సిన ద్రవ్యరాశి కన్నా స్వాతి నక్షత్రపు ద్రవ్యరాశి చాలా తక్కువగా వుంది. దీప్యత, వర్ణపటాల ప్రకారం చూస్తే స్వాతి వంటి జెయింట్ నక్షత్రాలు, సూర్యుని కన్నా 4 రెట్లు అధిక ద్రవ్యరాశిని కలిగి ఉండాలి. అయితే స్వాతి కి అంతటి ద్రవ్యరాశి లేదు. సూర్యుని కంటే స్వాతి కేవలం 1.1 రెట్లు మాత్రమే అధిక ద్రవ్యరాశిని కలిగి ఉందని అధ్యయనాలు సూచిస్తున్నాయి. నిజానికి స్వాతి ప్రారంభ దశలో వున్న రెడ్ జెయింట్ స్టార్ కాబట్టి ఇతర రెడ్ జెయింట్ స్టార్ ల వలె తన ద్రవ్యరాశిని భారీగా పోగొట్టుకొందని కూడా చెప్పలేము. ఏది ఏమైనప్పటికి సాపేక్షంగా ఇంత తక్కువ ద్రవ్యరాశిని కలిగి వున్న స్వాతి నక్షత్రం తన పరిణామ క్రమంలో భాగంగా చిట్టచివరకు ఒక డ్వార్ఫ్ స్టార్ గా మారుతుందని భావించవచ్చు.
ముప్రిర్డ్ నక్షత్రం: స్వాతి నక్షత్రానికి కేవలం 3.24 కాంతి సంవత్సరాల దూరంలో ఈటా భూతేశ్ లేదా ముప్రిర్డ్ అనే నక్షత్రం వుంది. +2.68 ప్రకాశ పరిమాణం గల ఈ నక్షత్రం స్వాతీ నక్షత్రానికి పడమరలో కొద్ధి డిగ్రీల కోణీయ దూరంలో వుంది. అయితే మనకు స్వాతి ఎంత దూరంలో వుందో, అంతే దూరంలో ముప్రిర్డ్ నక్షత్రం కూడా వుంది. మన భూమిపై నుంచి చూస్తే మనకు మెర్క్యూరీ గ్రహం ఎంత కాంతివంతంగా కనిపిస్తుందో, అదేవిధంగా స్వాతి నక్షత్రంపై నుండి చూస్తే ముప్రిర్డ్ నక్షత్రం కూడా అంటే కాంతివంతంగా కనిపిస్తుంది. అలాగే భూమి మీద నుండి చూస్తే మనకు శుక్ర గ్రహం ఎంత ప్రకాశవంతంగా కనపడుతుందో, అదేవిధంగా ముప్రిర్డ్ నక్షత్రంపై నుండి చూస్తే స్వాతి నక్షత్రం కూడా అంతే ప్రకాశవంతంగా కనిపిస్తుంది.
భూతేశ్ నక్షత్రరాశిలో కనిపించే అతి ప్రకాశవంతమైన నక్షత్రం స్వాతి. ఇది ఉత్తరార్ధ గోళానికి సంబందించిన నక్షత్రాలలోకెల్లా అత్యంత ప్రకాశవంతమైనది. ఆరెంజ్ రంగులో ప్రకాశించే దీని దృశ్య ప్రకాశ పరిమాణం – 0.05. నిరాపేక్ష ప్రకాశ పరిమాణం విలువ -0.31. భూమి మీద నుంచి చూస్తే ఆకాశంలో రాత్రిపూట కనిపించే అత్యంత ప్రకాశవంతమైన నక్షత్రాలలో నాల్గవది స్వాతి నక్షత్రం. . ఇది మనకు 36.7 కాంతి సంవత్సరాల దూరంలో వుంది. భూతేశ్ నక్షత్రరాశిలో కనిపించే ఈ నక్షత్రాన్ని బేయర్ నామకరణ పద్దతిలో గా సూచిస్తారు. ఆంగ్లంలో ఆర్క్ చురస్ గా పిలిచే ఈ నక్షత్రాన్ని తెలుగులో స్వాతి నక్షత్రం అని వ్యవహరిస్తారు.
స్వాతి నక్షత్రాన్ని వసంతకాలపు త్రిభుజం లో భాగంగా కూడా గుర్తించవచ్చు. ఉత్తరార్ధ గోళంలో వున్న వారికి స్వాతి, చిత్ర , మఘ నక్షత్రాలు – ఈ మూడు అతి ప్రకాశవంతమైన నక్షత్రాలు వసంతకాలంలో రాత్రిపూట ఆకాశంలో ఒక ఊహాత్మక త్రిభుజాన్ని ఏర్పరుస్తున్నట్లుగా కనిపిస్తాయి. దీన్ని వసంతకాలపు త్రిభుజం గా పేర్కొంటారు. ఈ మూడు నక్షత్రాలు వేర్వేరు నక్షత్ర రాశులకు చెందినప్పటికీ వాటి మొదటి ప్రకాశ పరిమాణ తరగతి కారణంగా వసంతకాలపు రాత్రివేళలో ఈ త్రిభుజం స్పష్టంగా కనిపిస్తుంది. ఈ వసంతకాలపు త్రిభుజాన్ని గుర్తించడం ద్వారా, ఆరెంజ్ రంగులో వెలిగిపోతూ ఒక శీర్షంలో వున్న స్వాతి నక్షత్రాన్ని సులువుగా గుర్తుపట్టవచ్చు.
సూర్యుని స్థిర నేపథ్యంలో ఒక నక్షత్రం ఒక ఏడాది కాలంలో చేసిన స్థానభ్రంశాన్ని క్రమ గమనం అంటారు. స్వాతి నక్షత్రం మనకు కొంత సమీపంగానే ఉండడం వల్ల ఏడాదికి 2.29 ఆర్క్ సెకండ్ల చొప్పున స్థానభ్రంశం చెందుతూ వుంది. అందువలన దీని క్రమ గమనం అధికంగా వుంది. అంటే 2000 సంవత్సరాల కాల వ్యవధిలో స్వాతి నక్షత్రం 1 పైగా స్థానభ్రంశం చెందింది అని అర్ధం. మొదటి ప్రకాశ పరిమాణ నక్షత్రాలలో ఆల్ఫా సెంటారి తరువాత అత్యధిక క్రమ గమనం గల నక్షత్రం స్వాతి మాత్రమే. స్వాతితో పోలిస్తే మనకు ఆల్ఫా సెంటారి నక్షత్రం 9 రెట్లు సమీపంగా వుండటం వలనే ఆల్ఫా సెంటారికి అత్యధిక క్రమ గమనం వుంది.
స్వాతి నక్షత్రం ఉత్తరార్ధ గోళానికి చెందిన నక్షత్రం. ఉత్తరార్ధ గోళంలోని అన్ని ప్రాంతాలలోను స్పష్టంగా కనిపించే ఈ నక్షత్రం, భూమధ్యరేఖ నుండి మరింత దక్షిణంగా పోయే కొలదీ క్షితిజానికి దగ్గరగా కనిపించడం ప్రారంభమవుతుంది. సిద్ధాంతపరంగా స్వాతి నక్షత్రాన్ని చూడడానికి దృశ్య అక్షాంశ పరిమితి 70 49' 03.99" . అందువలన 70.82 కు దక్షిణంగా వున్నఅక్షాంశ ప్రాంతాలలో ఆకాశంలో స్వాతి నక్షత్రం కనిపించదు. 70.82 కు ఉత్తరంగా వున్న అక్షాంశ ప్రాంతాల వారికి మాత్రమే ఆకాశంలో స్వాతి నక్షత్రం కనిపిస్తుంది.
భూతేశ్ నక్షత్రరాశి ఆరు ప్రధాన నక్షత్రాలతో కూడి, చూడడానికి ఒక గాలిపటం లాగ కనిపిస్తుంది. ఈ గాలిపటం తాలూకు అడుగు భాగంలో ఆరెంజ్ రంగులో మెరుస్తూ ప్రకాశవంతంగా కనిపించే నక్షత్రమే స్వాతి. దీనిని సప్త ఋషి మండలం ద్వారా కూడా తేలికగా గుర్తుపట్టవచ్చు. సప్త ఋషి మండలం లోని చివరి మూడు నక్షత్రాలు వంపులో కనిపిస్తాయి. ఆ వంపును అదేవిధంగా తూర్పుకు పొడిగిస్తే ప్రకాశవంతమైన స్వాతి నక్షత్రం కనిపిస్తుంది.
ఆరెంజ్ రంగులో ఉజ్వలంగా మెరుస్తూ కనిపించే స్వాతి నక్షత్రం నిజానికి ఒక రెడ్ జెయంట్ స్టార్. ఇది తరగతికి చెందిన ‘ప్రధాన క్రమ’ దశలో వున్న హైపర్ జెయంట్ నక్షత్రం. వర్ణపటరీత్యా ఇది 0 తరగతికి చెందిన లేత పసుపు-ఆరెంజ్ వర్ణనక్షత్రం. ఇది సూర్యునికంటే వ్యాసంలో 25 రెట్లు పెద్దది, తేజస్సు లో సుమారుగా 170 రెట్లు పెద్దది. దీని ద్రవ్యరాశి సూర్యుని కన్నా కొద్దిగ ఎక్కువ.
సూర్యాస్తమయ సమయంలో గాని లేదా సూర్యాస్తమయానికి కొద్దిగా ముందు గాని ఆకాశంలో మామూలు కంటితో కూడా స్వాతి నక్షత్రాన్ని చూడవచ్చు. సూర్యుడు, సూపర్ నోవా లను మినహాయిస్తే టెలీస్కోప్ లో పగటివెలుగులో చూసిన మొదటి నక్షత్రం స్వాతి. 1635 లో ఫ్రెంచ్ గణిత శాస్త్రజ్ఞుడు, ఖగోళ శాస్త్రజ్ఞుడు అయిన జీన్-బాప్టిస్ట్ మోర్న్ టెలీస్కోప్ లో పగటిపూటనే స్వాతి నక్షత్రాన్ని గమనించాడు. దీని నిరాపేక్ష ప్రకాశ పరిమాణం విలువ -0.31.
డాప్లర్ ప్రభావం ప్రకారం స్వాతి నక్షత్ర వర్ణపట రేఖలను పరిశీలిస్తే ఈ నక్షత్రం మనలను సమీపిస్తున్నదని తెలుస్తున్నది. ఇది 5.5 కి.మీ./సె. రేడియల్ వేగంతో మన సొర వ్యవస్థ వైపుకు కదులుతుంది. దీనికి విరుద్ధంగా సూర్యునితో పోలిస్తే స్వాతి నక్షత్రం 122 కి.మీ./సె. సాపేక్ష వేగంతో అతివేగంగా కదులుతూ వుంది. ఇంతటి అధిక వేగంతో మరేతర మొదటి పరిమాణ నక్షత్రాలేవీ కూడా చలించడం లేదు.
పరిశీలించిన భౌతిక పరామితులను, నక్షత్ర పరిమాణాత్మకతతో పోలిస్తే స్వాతి ద్రవ్యరాశి సూర్యుని కంటే 1.08 0.06 రెట్లు వుందని తెలియవస్తుంది. అదేవిధంగా మొదటి పరిమాణ దశకు చేరుకొన్న నక్షత్రపు ఆక్సిజన్ ఐసోటోప్ నిష్పత్తిని పరిశీలిస్తే, దీని ద్రవ్యరాశి సూర్యుని కంటే 1.2 రెట్లు పెద్దదని తెలుస్తుంది.
వసంతకాలంలో కనిపించే స్వాతి, ఉత్తరార్ధగోళానికి చెందిన తొలి మూడు ప్రకాశవంతమైన నక్షత్రాలలో ఒకటి. మిగిలిన రెండూ - వేసవిలో కనిపించే వేగా నక్షత్రం , శీతాకాలంలో కనిపించే కాపెలా నక్షత్రం . ఈ మూడు తారలలో స్వాతి నక్షత్రమే మిగిలిన రెండింటికన్నా ఎక్కువ ప్రకాశవంతమైనది. అంటే మొత్తం ఉత్తరార్ధ గోళానికి సంబందించిన తారలలోకెల్లా అత్యంత ప్రకాశవంతమైనది స్వాతి నక్షత్రమే.
స్వాతి నక్షత్రంతో పాటు మరో 52 నక్షత్రాలు మన పాలపుంత డిస్క్ కు దాదాపు 90 కోణంతో, డిస్క్ గుండా జారుతున్నట్లుగా ప్రయాణిస్తున్నాయి. ఈ విధంగా పాలపుంత కేంద్రం చుట్టూ తిరిగే సాధారణ నక్షత్రాలకు భిన్నంగా ఈ 53 నక్షత్రాలు ఒక విలక్షణమైన గమన మార్గం కలిగి వుండటం వలన వీటిని ఆర్కచురస్ గ్రూప్ లేదా స్వాతి సమూహం అని పేర్కొంటారు.
భూమిపై నుంచి చూస్తే ఆకాశంలో కనిపించే నాల్గవ ఉజ్వలమైన నక్షత్రం స్వాతి. దీని దృశ్య ప్రకాశ పరిమాణం విలువ –0.05. సూర్యుని మినహాయిస్తే ఈ విధంగా ఋణాత్మక దృశ్య పరిమాణ విలువలు గలవి కేవలం నాలుగు నక్షత్రాలు మాత్రమే వున్నాయి. భూతేశ్ నక్షత్రరాశిలో అతి ప్రకాశవంతమైన నక్షత్రం స్వాతి.
దీప్యత , వర్ణ పటాలను బట్టి లెక్కిస్తే స్వాతి నక్షత్రం సూర్యుని కంటే 26 రెట్లు పెద్దదని తెలుస్తుంది. కోణీయ పరిమాణం ప్రకారం లెక్కిస్తే స్వాతి, 0.0210 ఆర్క్ సెకండ్ల వ్యాసంతో అనగా సూర్యుని కంటే 25 రెట్లు పెద్దదని తెలుస్తుంది. దీని వ్యాసార్థం 18 మిలియన్ల కిలోమీటర్లు.
ఉత్తరార్ధ గోళపు వసంతకాలం లో లేదా దక్షిణార్ధగోళపు శరత్కాలం లో ఏప్రిల్ 27 అర్ధరాత్రి, జూన్ 10 రాత్రి 9 గంటల సమయంలో ఈ స్వాతి నక్షత్రం పరాకాష్ట స్థాయికి చేరుకొంటుంది. ఆ సమయంలో పరిశీలకునికి ఈ నక్షత్రం క్షితిజానికి గరిష్ట ఉన్నతి స్థితిలో కనిపిస్తుంది.
రెడ్ జెయింట్ స్టార్ అయిన స్వాతి నక్షత్రం సూర్యుని కంటే వ్యాసంలో సుమారు 26 రెట్లు పెద్దది. ద్రవ్యరాశి సూర్యుని కంటే కేవలం 1.1 రెట్లు మాత్రమే పెద్దది.
నిర్మాణ సారథ్యంలో వారాహి చలనచిత్రం బ్యానర్ పై నిర్మితమైన ఏక్షన్ థ్రిల్లర్ సినిమా. ఈ సినిమాకు కృష్ణ మరిముతు దర్శకత్వం వహించాడు. ఈ సినిమాలో అక్కినేని నాగ చైతన్య, లావణ్య త్రిపాఠి ముఖ్య పాత్రలలోనటించారు. శ్రీకాంత్ కీలక పాత్రలో నటించాడు. ఈ చిత్రానికి పెళ్ళి చూపులు సినిమాకు సంగీతం అందించిన వివేక్ సాగర్ సంగీతాన్నందించాడు. ఈ చిత్రం ఫిబ్రవరి 2017 లో ప్రారంభమైనది. ఈ చిత్రం ప్రొడక్షన్ హౌస్ లో 10వ చిత్రం. మొదటి సినిమా టీజర్ ను జూలై 31, 2017 న రిలీజ్ చేసాడు. ఈ చిత్రానికి ఆడియో పాటలను ఆగస్టు 27, 2017 న దగ్గుబాటి రానా, ఎస్. ఎస్. రాజమౌళి ల సమక్షంలో ప్రారంభించారు.
భారతదేశంలోని కర్నాటక రాష్ట్రంలోని చిత్రదుర్గ జిల్లాలో చంద్రవల్లి పురావస్తు ప్రదేశం. ఈ ప్రాంతం, చిత్రదుర్గ, కిరభనకళు, చోలగూడలనే మూడు కొండల మధ్య ఏర్పడిన లోయ. ఇది పాక్షిక శుష్క ప్రాంతం. ఈ నది ప్రవాహం అంతా పొదలు ఉంటాయి. రాజవంశ చక్రవర్తి వూ టియ్ యొక్క నాణెం 2 వ శతాబ్దం కి చెందిన చంద్రవల్లి తవ్వకాలు బయటపడ్డాయి.
చంద్రావల్లి గుహ ఆలయం నుండి అంకలి మఠం - సెయింట్స్ అని కూడా పిలువబడుతుంది. ధ్యానం కోసం ఇక్కడకు వచ్చింది. రెండు దిగ్గజం ఏకశిల శిలల మధ్య ఉన్న అర్ధపూరితుడు, ముందు చరిత్రాత్మక సైట్ చిత్రదుర్గ నుండి మూడు కిమీ దూరంలో ఉంది. గుహ దేవాలయానికి ప్రాముఖ్యత కలదు.
చంద్రవరల్లి మొదటి మైసూర్ రాష్ట్రం యొక్క ఆర్కియాలజీ, మ్యూజియమ్స్ శాఖ డైరెక్టర్ అయిన . నరసింహచార్ చేత తవ్వబడినది. 1928-29లో హెచ్ఎమ్. కృష్ణ చేత జరిపిన త్రవ్వకాల్లో చివరకు 1947 లో ఆర్కియాలజికల్ సర్వే ఆఫ్ ఇండియా యొక్క మార్గదర్శకత్వంలో మోర్టిమర్ వీలర్ చేత చేయబడింది.
రెండు విభిన్న కాలాలు; త్రవ్వకాల్లో మెగాలిథిక్, శాతవాహనలను గుర్తించారు. చంద్రవల్లి ఐరన్ ఏజ్ నుండి నివసించినట్లు కనుగొనబడింది. సమీప కొండలలో కనిపించే శాసనాలు చాళుక్య, హొయసల కాలానికి చెందినవి కాదంబ రాజవంశ స్థాపకుడైన రాజు మయూరశర్మకు చెందినది.
స్ధలం యొక్క మొత్తం కొలత 730 730 , స్థలం యొక్క సాధారణ లేఅవుట్ ఇటుక గోడలు, కవర్ రాయి కాలువలు, ఎరుపు కంకర అంతస్తులు, ఇటుకలు చేసిన నిప్పు గూళ్లు తో ఒక గృహ సముదాయాన్ని కలిగి ఉంది. ఇది కూడా ఒక మోర్టరి సైట్.
చంద్రవల్లి పూర్వ-చారిత్రాత్మక పురావస్తు ప్రదేశంగా ఉంది, చరిత్రకారులు పూర్వపు చారిత్రక, శాతవాహనుల కాలం నుండి చిత్రించిన కుండలు, నాణేలు కనుగొన్నారు.
మాస్ ఎఫెక్ట్ లేదా కణితి ద్వారా పెద్ద మొత్తములో రక్తప్రసరణ జరగనంతవరుకు పిండానికి టెరటోమాస్ వాళ్ళ ఎటువంటి ప్రమాదం ఉండదు. మాస్ ఎఫెక్ట్ తరచుగా పరిసర అవయవాల నుండి ద్రవాల యొక్క ప్రవాహానికి అడ్డంకిని కలిగి ఉంటుంది. పిండం యొక్క పెరుగుతున్న హృదయంపైన వాస్కులర్ స్టీల్ ఒత్తిడిని కలిగిస్తుంది. ఇది గుండె ఆగిపోవుటకు దారి తీయవచ్చు. కావున దీనిని ఫెటల్ ఎఖోకార్డియోగ్రఫీ ద్వారా పర్యవేక్షించాలి.
సాక్రియోకాసిజల్ టెరాటోమా , సెర్వికల్ టెరటోమా సాధారణంగా నిర్ధారించే ఫెటల్ టెరటోమా . పిండ శరీరం నుండి చుట్టుపక్కల ఉమ్మనీటి సంచిలోకి చుచ్చుకుపోవటం వాళ్ళ, వీటిని సాధారణంగా నెలలోపు చేసే అల్ట్రాసౌండ్ పరీక్షలలో చూడవచ్చు. పిండ శరీరం లోపల ఉన్న టెరటోమాస్ ని అల్ట్రాసౌండ్ ద్వారా చూడటం కష్టం. దీనిని గర్భిణి గర్భాశయం యొక్క ఎంఆర్ఐ ద్వారా కనుగొనవచ్చు.
ఇది అపరిపక్వం, పరిపక్వం అనే రెండు రకాలుగా విభజించబడింది. సాధారణంగా పరిపక్వమైన టెరటోమాస్ బెనిగ్న్, డెర్మొయిడ్ సైస్ట్స్ ని కలిగి ఉంటుంది. అపరిపక్వమైన టెరటోమాస్ కాన్సర్ ని కలిగించవచ్చు. అధిక ఓవెరియన్ టెరటోమాస్ పక్వమైనది. పెద్దవాళ్లలో వచ్చే టెస్టిక్యూలర్ టెరటోమాస్ సాధారణంగా కాన్సర్ ని కలిగించవచ్చు. టిష్యూ భయాప్సీ ద్వారా రోగాన్ని నిర్ధారించవచ్చు.
ప్రస్తుత కాలంలో జన్మించే శిశువులలో 30,000 లో ఒకరికి టెయిల్ బోనస్లో టెరాటోమాలు సంభవిస్తాయి. ఈ వయసులో అత్యంత సాధారణ సంభవించు కణితిలలో ఇది ఒకటి. ఈ వ్యాధికి పురుషుల కంటే స్త్రీలు ఎక్కువగా ప్రభావితమయ్యారు. అండాశయ కణితులలో నాలుగో వంతు అండాశయ టెరటోమాస్లలను సూచిస్తుంది. సాధారణంగా మధ్య వయసులో ఉండే వారిలో దీనిని గమనించవచ్చు. ఇవి పిల్లలు, పెద్దవారిలోను సంభవించవచ్చు.
కేశాలు, కండలు, ఎముకలు వంటి అనేక రకాల కణజాలాలా ద్వారా ఏర్పడే గ్రంథిని టెరటోమా అని పిలుస్తారు. ఇవి సహజంగా అండాశయాలు, వృషణాలు, టెయిల్ బోన్ లలో, ఇతర స్థలాలలో ఏర్పడతాయి. గ్రంథి చిన్నది అయితే వాటి లక్షణాలు స్పష్టంగా తెలియవు. ఓవెరియన్ టోర్షన్ , టెస్టిక్యూలర్ టోర్షన్ దీని సమస్యలలో ఉండవొచ్చు.
శిశువులు, పిల్లలు, పెద్దవారిలోను టెరటోమాస్ ను గమనించవచ్చు. పిండములలో అల్ట్రాసౌండ్ ఇమేజింగ్ యొక్క ఆగమనంతో పిండోత్పత్తి మూలంగా వచ్చే టెరటోమాస్ ను పుట్టినపిల్లలు, చిన్నపిల్లలలో తరచూ కనుగొన్నారు.
టెయిల్ బోన్, టెస్టిక్యూలర్, ఓవెరియన్ టెరటోమాస్ యొక్క చికిత్స సాధారణంగా శస్త్రచికిత్స ద్వారా జరుగుతుంది. టెస్టిక్యూలర్, అపరిపక్వ టెరటోమాస్ తరచు కెమోథెరపీ ద్వారా చికిత్స చేస్తారు.
ముందు చెప్పబోయే ఆయా సూత్రాలచేత విధింపబడే ఇ, టి, తి వర్ణాలు ఔపవిభక్తికాలు. ద్వితీయ మొదలైన విభక్తుల కారణంగా ఇవి వచ్చిచేరుతాయి. ఇవి కొన్ని చోట్ల పదాల తుది అక్షరాలకు ఆదేశం గాను, మరికొన్ని చోట్ల ఆగమం గాను చేరుతూ ఉంటాయి.
‘అన్ని+టి+ని’ అన్నప్పుడు ‘న్ని’ అనే హ్రస్వానికి పరమైన ‘టి’ వర్ణానికి ముందు నిండుసున్న వచ్చి ‘అన్నింటిని’ అవుతుంది. బహుళం అనడం వల్ల సున్నా రానప్పుడు ‘అన్నిటిని’ అవుతుంది.
ద్వితీయ మొదలైన విభక్తుల ఏకవచన శబ్దాలకు ముందు చేరేవి కనుక వీటిని ఉపవిభక్తులు అంటారు. ‘ఇ, టి, తి’ అనే వర్ణాలు ఉపవిభక్తులు. వీటినే ఔపవిభక్తికాలు అంటారు. ఇవి చేరే పదాలను కూడ ఔపవిభక్తికాలు అనే అంటారు.
దేశిరెడ్డి శేషారెడ్డి నెల్లూరు జిల్లాలోని గూడూరు పట్టణానికి చెందినవాడు. గూడూరుకు చెందినవాడు కావడంతో తోటి జాతీయోద్యమకారులు గూడూరు శేషురెడ్డి అని పిలిచేవారు, అదే స్థిరపడింది. అతను బలప్రదర్శనలు చేసే వస్తాదు. 1921లో సహాయ నిరాకరణ ఉద్యమంలో పాల్గొని తోటి నెల్లూరు జిల్లా జాతీయోద్యమ నాయకులతో పాటుగా రాయవెల్లూరు కారాగారంలో జైలు శిక్ష అనుభవించాడు. రాజకీయ ఖైదీలను విడిగా ఉంచే పద్ధతి ఏర్పాటు కాకపోవడంతో సామాన్య ఖైదీలతో పాటుగా ఉండేవాడు. శేషారెడ్డి ఖైదీల హక్కుల కోసం జరిగిన సమ్మెకు నాయకత్వం వహించి వార్డర్ల చేతుల్లో దారుణమైన దెబ్బలు తిని, స్పృహ కోల్పోయాడు. అందరూ అతను మరణించాడనే భావించారు కానీ బ్రతికాడు. చక్రవర్తి రాజగోపాలాచారి జైలు జీవిత అనుభవాలు రాసుకున్నప్పుడు కూడా అందులో జైల్లో శేషారెడ్డి సాహసాలను, త్యాగాన్ని పేర్కొన్నాడు.
శేషారెడ్డి 1930వ దశకంలో జమీందారుకు అనుకూలమైన కీలుబొమ్మ పత్రిక నడపడం కారణంగా తాను సంపాదించుకున్న పేరు ప్రతిష్టలు కోల్పోయాడు. క్విట్ ఇండియా ఉద్యమానికి దూరంగా ఉండడం కూడా ఇందుకు తోడైంది. గూడూరు జిల్లా పరిషత్ హైస్కూలు ఆవరణలో తాలూకాలో జాతీయోద్యమంలో భాగంగా జైలుకు వెళ్ళినవారి పేర్లు చెక్కించి ఆవిష్కరించినప్పుడు శేషారెడ్డి పేరు లేదు. శేషారెడ్డి రెండోసారి ఉప్పుసత్యాగ్రహంలో పాల్గొని జైలు శిక్ష అనుభవించినా సహాయ నిరాకరణోద్యమంలో భాగంగా జైలుకు వెళ్ళాడని 1930లో శాసనోల్లంఘనలో పాల్గొన్నందుకు నేరారోపణ రుజువైందని మాత్రమే ఆంధ్రప్రదేశ్ ప్రభుత్వం ప్రచురించిన గ్రంథంలో పేర్కొన్నారు.
గూడూరు శేషారెడ్డి లేదా దేశిరెడ్డి శేషారెడ్డి భారత జాతీయోద్యమకారుడు, కుస్తీ వీరుడు. జాతీయోద్యమంలో భాగంగా సహాయ నిరాకరణ, ఉప్పు సత్యాగ్రహం ఉద్యమాల్లో పాల్గొని రెండు సార్లు జైలుకు వెళ్ళాడు. జైలులో ఖైదీల హక్కుల కోసం పోరాటం చేసి వార్డర్ల హింసను అనుభవించాడు. గూడూరులో మద్యపాన వ్యతిరేకోద్యమానికి నాయకత్వం వహించాడు. ప్రమాదవశాత్తూ కాలును కోల్పోయాడు. తర్వాతి కాలంలో రైతు ఉద్యమాల నుంచి విడిపోయి, జమీందారుకు అనుకూలమైన పత్రిక నెలకొల్పి నడిపడంతో అపఖ్యాతి పొందాడు. రెండవ ప్రపంచ యుద్ధాన్ని సమర్థించి క్విట్ ఇండియా ఉద్యమానికి దూరంగా ఉండిపోయాడు. 1943లో రాచపుండు కారణంగా చనిపోయాడు.
జైలు నుంచి విడుదల అయ్యాకా గూడూరులో జరిగిన మద్యపాన వ్యతిరేకోద్యమానికి శేషారెడ్డి నాయకత్వం వహించాడు. అతని యువబృందం తాగుబోతులకు వణుకు పుట్టించేది. 1926లో బలప్రదర్శనల్లో భాగంగా కారును నిలువరించే ప్రదర్శన చేస్తూ డ్రైవర్ అజాగ్రత్త వల్ల శేషారెడ్డి కాలు మీద నుంచి చక్రం వెళ్ళిపోయింది. ఈ ప్రమాదంలో చక్రం కింద పడిన కాలు నలిగిపోయింది. మద్రాసులో చికిత్స జరిగి కృత్రిమ పాదాన్ని ఏర్పాటుచేసినా అతను మామూలుగా నడవడం సాధ్యం కాలేదు.
శేషారెడ్డి జాతీయోద్యమంలో, జమీందారి రైతు పోరాటంలో నిర్వహించిన పాత్ర అక్కడక్కడ, పత్రికల్లో, చరిత్ర పుస్తకాల్లో విడివిడిగా గోచరిస్తుంది. చరిత్రకారుడు కాళిదాసు పురుషోత్తం తన పెన్నా ముచ్చట్లు గ్రంథంలో శేషారెడ్డి గురించి ప్రత్యేకించి రాశాడు.
కేరళలో, శబరిమల హిందూ దేవాలయం సాంప్రదాయకంగా ఆలయ ప్రవేశం 10, 50 సంవత్సరాల మధ్య వయస్సున్న మహిళలను నిషేధించింది. అయ్యప్ప భక్తులు ఋతుస్రావంగా భావించినందున వారు నిషేధించబడతారని కొందరు ఆరోపించారు. కాని భక్తులు తాము దైవం యొక్క బ్రహ్మచర్యం స్వభావం కారణంగా వారు అనుమతించబడలేదని పేర్కొన్నారు. సెప్టెంబరు 2018 లో, జీవ వైవిధ్యాలపై ఆధారపడిన అలాంటి వివక్షత స్పష్టంగా రాజ్యాంగ విరుద్ధమని పేర్కొంటూ ఆలయంలోకి సుప్రీం కోర్ట్ ఆఫ్ ఇండియా చారిత్రాత్మక తీర్పులో అన్ని వయస్సుల స్త్రీలు ప్రవేశించడానికి అనుమతించింది. . కేరళ రాష్ట్రం, లెఫ్ట్ డెమొక్రాటిక్ ఫ్రంట్ యొక్క పాలక సంకీర్ణం ఈ తీర్పును స్వాగతించింది. అయితే భారతీయ జనతా పార్టీ, భారత జాతీయ కాంగ్రెస్ వంటి ప్రతిపక్ష పార్టీలు తీర్పును వ్యతిరేకించాయి. అమలు చేయటానికి రాష్ట్ర ప్రభుత్వం తీసుకున్న నిర్ణయానికి, అనేక హిందూ మతం సంస్థలు తీర్పును వ్యతిరేకిస్తూ నిరసనలు చేపట్టాయి.
2018 డిసెంబర్ 15 న, కేరళ ముఖ్యమంత్రి పినారాయ్ విజయన్ 176 సాంఘిక రాజకీయ సంస్థలతో సమావేశమైన తరువాత, రాష్ట్రం యొక్క పునరుజ్జీవన విలువలను రక్షించడానికి మహిళల మానవ హారం కొత్త సంవత్సరం రోజున జరుగుతుందని ప్రకటించారు. మానవ హారం కోసం ప్రభ వర్మ వ్రాసిన సంఘటన ఒక థీమ్ పాట విడుదలైంది. 2019 జనవరి 1 న సాయంత్రం 4 గంటలకు ఈ మానవ హారాన్ని 620 కిలోమీటర్ల మేరకు కేరళ రాష్ట్ర జాతీయ రహదారుల వద్ద సుమారు 3-5 మిలియన్ల మంది మహిళలు ఏర్పాటు చేశారు. రాష్ట్రం యొక్క ఉత్తర సరిహద్దుగా ఈ మానవ హారము ప్రారంభం, రాష్ట్రంలోని కాసరగోడ్ నందు రాష్ట్ర ఆరోగ్య, సామాజిక న్యాయ శాఖ మంత్రి కె.కె. శైలాజాచే నిర్వహించబడింది. తిరువనంతపురంలో కమ్యూనిస్టు పార్టీ ఆఫ్ ఇండియా నాయకురాలు బృందా కారత్‌తో ఈ మానవ హారము ముగిసింది. రాష్ట్రీయ స్వయంసేవక్ సంఘ్, భారతీయ జనతా పార్టీ కార్యకర్తలు కాసర్‌గోడ్ లోని మానవ హారముపై దాడి చేయడానికి ప్రయత్నించారు.
వనితా మాథిల్ అనేది జనవరి 1, 2019 న కేరళ రాష్ట్రంలోని కేరళలో లింగ సమానత్వం సమర్థించడానికి, లింగ వివక్షకు వ్యతిరేకంగా నిరసన ఏర్పడిన మానవ గొలుసు. ఈ మానవహారం పూర్తిగా మహిళలచే ఏర్పాటు చేయబడింది. కాసర్గోడ్ నుండి తిరువనంతపురం వరకు 620 కిలోమీటర్ల దూరం వరకు ఇది విస్తరించింది. ఈ కార్యక్రమంలో 3 నుండి 5 మిలియన్ల మంది మహిళలు పాల్గొన్నారు.
పద్మనాభరెడ్డి 1931 మార్చి 18న అనంతపురం జిల్లా యాడికి గ్రామంలో దిగువ మధ్యతరగతి కుటుంబంలో ఓబులరెడ్డి, సోమక్క దంపతులకు జన్మించాడు. 5వ తరగతి వరకు యాడికి వీధి బడిలో చదివాడు. 6 నుంచి 8 తరగతుల వరకు మున్సిపల్ హైస్కూలు, తాడిపత్రిలో చదివాడు. 9, ఎస్‌ఎస్‌ఎల్‌సీ లండన్ మిషన్ హైస్కూల్, గుత్తిలో చదివాడు. గుంటూరు ఏసికాలేజీలో ఇంటర్మీడియట్, అనంతపురంలో బీఎస్సీ డిగ్రీ అభ్యసించాడు. మద్రాసులో న్యాయశాస్త్ర కళాశాల నుండి పట్టభద్రులయ్యారు. అతని పెద్దమ్మ కుమారుడు చిన్నప్పరెడ్డి ప్రోత్సాహంతో మద్రాసులో లాయరుగా ప్రాక్టీసు చేశాడు. మద్రాసు హైకోర్టులో 1953 జూలై 27న న్యాయవాదిగా తన వృత్తిని ప్రారంభించాడు. ఆంధ్రరాష్ట్రం ఏర్పడినప్పుడు 1954లో గుంటూరు హైకోర్టుకూ, ఆంధ్రప్రదేశ్ ఏర్పడినప్పుడు 1957లో హైదరాబాదుకు వచ్చి ప్రాక్టీసు చేశాడు. 1967లో చిన్పప్పరెడ్డి న్యాయమూర్తిగా నియమింపబడిన తర్వాత స్వంత ప్రాక్టీసు ప్రారంభించాడు. అతను క్రిమినల్ చట్టాలలో నిష్ణాతుడు.